Inter-District Championship (Fiji) 2006

Fiji me football (soccer) ke 68th Inter-district Championship (IDC), 5 October 2006 se lae ke 9 October 2006  talak Ba ke Govind Park me khela gais rahaa. Ii Inter-District me 22 team, dui division me khelin rahaa. Ii inter-district me sab se jaada goal banae waala player rahaa Suva ke Soroman Seule (jon ki Vanuatu ke hae) aur Ba ke Osea Vakatelasau rahin, jon ki chhe chhe gaol banae rahin.

## Super Premier Division Tournament
Super Premier Division Tournament ke 10 team ke dui pool me baata gias rahaa. Duuno pool ke team, aapan pool me se aur sab team se ek dafe khelis. Ii sab game Post Fiji Stadium me 5 October se 8 October talak khela gais rahaa. Jeete waala team ke 3 point mila, draw khatir 1 point aur haare waala team ke 0 point.

### Pool A

Ii pool me se Suva aur Navua semi-final khatir qualify bhais rahaa.

### Pool B

Ii pool me se Ba aur Nadi semi-final khatir qualify bhais rahaa.

### Semi-final
Pahila semi-final 9 October ke Suva aur Nadi ke biich me bhais jisme Suva, Nadi ke 1-0 se harais. Suva khatir goal banae waala rahin Saimata Chillia (49 min).
Duusra semi-final 9 October ke Ba aur Navua ke biich me bhais, jisme Ba, Navua ke 2-0 se harais. Ba khatir goal banae waala rahaa Lorima Dau (jon ki 58 min me aapan own goal banais) aur Tuimasi Manuca (60 min).

### Final
Final Ba aur Suva ke biich me 9 October ke bhais, jisme Ba, Suva ke 3-0 se harais. Ba khatir goal banae waala rahin Josaia Bukalidi (34 min) aur Osea Vakatalesau (48 min aur 50 min).

Ba ke team me rahaa: Laisenia Tuba; Josaia Bukalidi, Malakai Kenahewe, Roneel Kumar, Kiniviliame Naika, Keni Doidoi, Peni Finau (cap), Osea Vakatalesau, Tuimasi Manuca, Robert Wise, Jone Vesikula, Shalen Lal, Avinesh Waran Swamy.
Suva ke team rahaa: Hasmat Begg; Dinesh Murdaliar, Maciu Dunadamu, Petero Daunisaka, Inosi Cava, Rupeni Tabua, Saimata Chilia, Soroman Seule, Esava Samudre, Ken Matavakoro, Krishna Sami, Akariva Dau

## Premier Division Tournament
Premier Division Tournament ke 12 team ke tiin pool me baata gias rahaa. tiino pool ke team, aapan pool me se aur sab team se ek dafe khelis. Ii sab game 6 October aur 7 October ke khela gais rahaa. Jeete waala team ke 3 point mila, draw khatir 1 point aur haare waala team ke 0 point.

### Pool A

Ii pool me se Savusavu aur Seaqaqa semi-final khatir qualify bhais rahaa.

### Pool B

Ii pool me se Tailevu Naitasiri, semi-final khatir qualify bhais rahaa.

### Pool C

Ii pool me se Rakiraki, semi-final khatir qualify bhais rahaa.

### Semi-final
Pahila semi-final 8 October ke T. Naitasiri aur seaqaqa ke biich me bhais jisme T. Naitasiri, Seaqaqa ke 3-0 se harais. T. Naitasiri khatir goal banae waala rahin Abdul Zaman (2) aur Zaheed Suleman (1).
Duusra semi-final 8 October ke Savusavu aur Rakiraki ke biich me bhais. Full time talak goal 2-2 se baraabar rahaa lekin overtime aur penalty kick ke baad Rakiraki 7-6 se jiitis. Goal bae waala rahin, Rakiraki khatir Anand Sami Goundar aur Edwin Raju, aur Savusavu khatir Karunesh Chetty aur Salesh Ram.

### Final
Final Rakiraki aur T. Naitasiri ke biich me 9 October ke bhais, jisme Rakiraki, T. Naitasiri ke 1-0 se harais. Rakiraki khatir goal banae waala rahis Asaeli Kabutu 51 min (penalty kick).

## References
* The Rec.Sport.Soccer Statistics Foundation

## Aur dekho
* Fiji me football

&nbsp;
----